
O Volapiikaflens in vol lolik! 

Atna labobs nuni bal liigik e nunis tel frediikol. Nun liigik binon, 
das kadaman Jean-Claude Caraco edeadom. Logolsos padi: 39. 

Nuns gudik binons, balido, das 
donu labobs vicifali. Daniel Morosof 
(“s” molik) lifom e vobom in zif 
Rusanik: Yekaterinburg. In gased yu- 
nula ojonodom oki it. 

Nun gudik telid binon, das Danny 
Zhang, kel lodom in zif: Beijing, 

Tsyinan, efiinom Volapiikaklubi nemii 
“Maralan”. Ya etuvom nitedabis anik. 

Id eprimom ad lauton tidodemi Vola- 
piika pro Tsyinanapiikans. Ba olau- 
tom yegedi do ok it, kel ponotiikom- 


Fredobsos vemo do jaf omas 
gonii piik obsik e vipobsos bo- 
fanes benoseki modik! 

Ai donu Volapiik otuvon-la 
menis, kels digidons piiki at e 
kels ogaledons oni. 


la in “Vog Volapiika”. 

VOLAPUKAKLUB 

..MARALAN” 


ip± 



Vicifal Daniel Morosof 


Valikosi gudikiin oles ed olsikanes 
sedom 

TIMOVEIG - DIL TELID 

Fa Frank Roger, petradutol fa Hermann Philipps 

Penet: 6 

Kaenavans isteifons ad sajafidubon cinadi timoveiga e nunoma- 
stumemi e -programemi lolibis, ye no iplopons. Demu bods, belis 
neb suemon, sit laijafidon e fumadibo fovon ad blinon isio menis di 
Neanderthal. 

Junu posods modibum ba degtelat epubons in baben. Bi nu lifa- 
zuad fulon, ebumoy priomalodis pro bomans nulibun. Stad at 
bodon bevobanefe tobi levemib. No ibuologoy sabadis so vemibis, e 
nu ereafobs stadi, das mutoy priomon medis ad moiibon sabadis ot 
nen vobans saidib, bels banons-la duinon atosi. 

Zuo sabads votib boladibs nog tels asuibons, sevabo gasedem sa 
modota-medads votib - ai zilibs ad bejafon dastuna-nunis do 
batastrof no stopadovib e liibom lemodota luloganas. Fe grups 
bofib paneletons fa jelanef, too stad lolib ai plu fibulibon. 

Penet: 7 

Ereafobs ini brisid vemib: Lolofibo nemogibos ad bumon jelopis 
pro mens di Neanderthal niidranols - nu binons plu maldegs - e 
laibarantenubon onis. Kevobanef obsib tefadibo nemodib pe- 
modubumon dub grups me nolavans, baenans, sefapoldans, bu- 
mans ed igo militans binadols. Vobobs in top, beli mutob nemon 
batastrofa-topadi. Dabinons risbods sanavib, risbods tefii sef, e 
risbods votib tu modibs ad panemon. 

No plu labobs speli ad natubon ud igo sajafidubon veigacinadi. 
Miedtibumobs ad bejafon abomolanis nulib ma mogs obib. Labo 
milit yufon obis ad fabipon alani, bel no soton bomon. 

Klulos, das no banobs fovon on mod at. Mutoy dunon bosi; ye 
neb sevon, bisi. 

Penet: 8 

Teor sirbiilon, beli nolavans e baenans valibs in desinod obsib 
vobols besmililons asa fopa-teori: Pob suntagib ejenon-la po bevob 
programa veigacinada, sevabo, cinad peproadon-la, das “Neander¬ 
thal man’’ (= menef di Neanderthal) pla “a Neanderthal man’’ 
(= men bal di Neanderthal) poveigon, blu bid lolib nu paveigon de 
paset. 

Ntinomavans obsib fumubons, das suntagapob somib no mogon, 
ye gasedem popedib, bel neai nitedalon tefii burnt nolavib, a dil 
gretib reidanas ota zilons ad zepon tibamagoti at. Cedons, das 
jonats tefib binons bredabib, e das cifods steifons ad noon onis 
demu bods no pasevadubols pope. Bo plotateor veiitib osuibon. 

Du atos mens di Neanderthal laibomons isio gretamodoto, e 
loduboy onis in militatanads. No sevoy, lio lunupo nog obanoy 
bemastibon popi at naato vemiboli nutevanas timib. 

Penet: 9 

Kojmar gretibtin obsib everatibon: Modot vemibol manas e 
vomas di Neanderthal no plu botenons ad blibon in tanads e 
barabs ditretayufib. Zitevons, e banobs dunon te nemodibosi ad 
neleton atosi. Bo no banobs flagon de milit, das jutodeidonos onis. 
Ibo obs it abodobs, das is binons, do no idisinobs somibosi. Mens at 
binons nemoladibs, e ftimalons ad bemastibon sabadi alib, bel 
neleton-la onis - beninubamu obs: mens di homo sapiens. Mens di 
Neanderthal alovelifadons gladatimadis tel, e nendoto olove- 
lifadons tavi supib onas da tim. 

Ed obs omutobs sufalon onis u balugibo moibon - vataloy ad 
gretamafado gividon batastrofa-topadi, iba abomolans nulib fla- 
gadons zilabi, lu bel piblinons. 

Ai modibums onas lubomons in baben. Balugibo leadobs onis 
yumon lu onsibans. No plu steifiiloy ad bemastibon dinadi. 
Aneplopobs lolibo ad miedubumon sabadi. 

Leigo no plu steifulobs ad fabipon calonunodanis e luloganis. 
Dalons golon lu mens di Neanderthal - risbodu ons it. Dido 
modibunans sebii vised afugons de laned. 

Penet: 10 

Alo labobs gespibis tefu sabs obib modibun. Nu sevobs, sebii bod 
binib no atuvoy retis u fosilis seimib di Neanderthal pos dat semib. 
Dat at binon ut, tii bel veigacinad obsib afimubon obi la ons ed 
aveigon balani pos votiban isio e nutimio. 

Teors valib do dadeadam menas di Neanderthal neveratons. No 
adadeadons dub blimata-levotibam u bolbom bo sots votib ela 
homo sapiens. No amigons obis ud aleigulibons bo mens votib et. 
Jenofo sabad nonasotib idrefon onis. 

Valans onas piveigons nutimio. Modot gretib ya elubomon, e 
retans nog obomons. 

Jinons gudibo suemubon spibo odes, do spit? onas tonon ga 
balugibo in lils obsit?. No eloegobs onis met?on stumis, ye lasumons 
yegis alit? gebovibo logotolis, e sbilo gebons onis as stums - ud as 
oafs. 

Klulo no lonulons ad blebon “nutevans timilit?”. Pla at bondotons 
as bolunans bomipialib. Fumo obinobs it utans, bels nu oreafons ini 
ditret. 

FIN 

Vods anik in yeged lopik pegebols (Lingl.; Deut.; I A LA - iif difon) 

calonunodan reporter; Reporter; reportero 

fiimalon to be determined; entschlossen sein; esser determinate 

gividon to cede; abtreten; ceder 

kojmar nightmare; Alptraum; incubo 

leigulikon to become assimilated; sich assimilieren; assimilar se 
miediikumon oki to confine onseself; sich beschranken; restringer se 
naato exponentially; exponentiell; exponentialmente 
nemoladik robust; robuste 

plotateor conspiracy theory; Verschworungstheorie; theoria de 
conjuration 

priom improvisation; Improvisation 
stopadovik unstoppable; unaufhaltsam; irresistibile 
tefadiko relatively; relativ; relativemente 
zitevon to rove; umherwandern; vagabundar. 


So balugik as: bal, tel, kil 

Koboyumis liomodotik numatas: bal, tel, kil < kanol-li tuvon? 
Gebolos balatikis u valikis numatas, ye te balna in koboyum 
bal. Valodo koboyums deglul (15) dabinons. Kins binons-li ats? 

Meditolos atosi! 

9 

■ 

Do poyumots: -il ed -til 

Dil telid 

In “Gramat Volapuka” hiel Arie de Jong no planom veitofiko gebi elas 
-il ed -ul. Te penom in bagaf: 169: 

El -il malon smalukami: dog, dogil; son, sonil; ledom, ledomil; 
bos, bosil. 

In bagaf: 60 maniotom, das numavods, if pagebons soelolo, kanons 
lensumon poyumoti: -il. Liedo us no jonom samis geba of. In Worter- 
buch der Weltsprache tuvobs samis modik numavodas sa poyumot: 
-il: balil = Einerchen, telil = Zweierchen, Zweilein , e rets. Liedo sinif 
vodas at leno kleilon, e pagebons ga nesuvo in Deutanapuk. Zuo 
poyumots Deutanapukik: -chen e -lein< malons e smalukami e 
lofula-fomi. No klulos, dinis kinik els “bal u tel smalik” kanons-la 
sinifon. Omna numavods somo smalukols pagebons Deutanapuko 
ad malon “lofula-fomis” pledakadas, konadas, varas ko spitin, e 
dinas somik. 

Do el -ul hiel Arie de Jong planom in bagaf: 170: 

El -til givulon vode sinifi boso votiki e modikna i sinifi lofidikum 
(“lieblicher/more lovely”) u smalikumi, u yunikumi, u pulikumi. 

Arie de Jong id alautom tidabuk Volapuka Nedanapukik tiadu: 
Leerboek der Wereldtaal. Us planom: 

Met -il worden verkleinwoorden gevormd: dogil = hondje, sonil = 
soontje, bosil = ietsje. 

Met -ul worden woorden gevormd, die naast eenige verkleining, 
of lieflijkers, of verjonging, dikwijls tevens een wijziging in de 
betekenis verkrijgen. Zoo word het jong van een dier door -ul 
angeduid. 

flap = slag, flapil = een kleine slag, flapiil = (maat)slag, (pols)slag. 

vom = vrouw, vomil = vrouwtje, vomiil = juffrouw, mejuffrow. 

giv = de gave, het geven, givul = toekenning. 

mot = moeder, motil = moedertje, motiil = mama. 

nim = dier, nimil = diertje, nimiil = jong (van een dier). 

leon = leeuw, leonil = leeuwtje, leoniil = welp. 

Volapuko atos sinifon: 

Medu -il smalukamavods pafomons: dogil = dog smalik, sonil = 
son smalik, bosil = nemodikos bosa. 

Medu -ul vods pafomons, kels labons, pla smalukam bosik, sinifi 
u lofidikumi, u yunikumi, e suvo i votikami sinifa. Somo nims yunik 
(nimacils) pamalons medu -ul. 

flap, flapil = flap smalik, flapiil = misur, peb. 

vom, vomil = vom smalik, vomiil = vom / lad yunik. 

giv, giviil = lucodet, gev. 

mot, motil = small mother, motiil = mama. 

nim, nimil = small animal, nimiil = nim yunik (“nimacil”). 

leon, leonil = leon smalik, leonul = leon yunik. 

Ye sams at voiko no kleilons, bi Nedanapuko, leigoasa 
Deutanapuko, poyumot: ”-tje” malon e smalukami e lofula-fomi. 

In Worterbuch der Weltsprache tuvoy vodis te nemodikis me -ul 
finikolis e lofulafomis malolis: 

lefatul = GroBpapa (Lingl. grandad), lemotiil = GroBmama 
(granny), motiil = Mama (mum), fatiil = Papa (dad). 

Ba vods ad sotons palecedon as “vods ko sinif boso votik”. Jinos, 
das Arie de Jong it no avatalom lofulafomis seimik. Ye asevom ed 
adasevom eli Lehrbuch der Weltsprache Volapuk fa hiel Johann 
Schmidt, ko kanobs reidon, das poyumot: -il id pagebon ad malon 
lofulafomis. Kludo dalobs niludon, das atos veraton. 

In vodems, kelis tuvoy in Volapukagased pro Nedanapukans, ai 
nems e lofulanems pagebons me fom rigik. Neforo pavotukons ad 
leigulukon onis bai noms Volapuka. Nems valik posodas patraitons 
as “foginavods”. Lofulanems kosomiko binons brefikum ka nems, de 
kels pedefomons. Kludo lofulanems as Gertrudul ud Edgardul voiko 
no baiadons ko “spikasen”. Kludo els Gertie ed Eddie ai pazepons in 
Volapuk. Hermann Philipps 


POL STELAVIK fa John Redgwell 

Ven hiel Neil Armstrong astepom sui mun iin yel: 1969, asagom 
vodis famik: “Step smalik bal mane, bun gianik bal menefe.” 

Pidabiko abeiadom vodi Linglanapiikik: a (= lartig nefiimik) sagolo: 
“One small step for man, one giant leap for mankind”. 

Vods: man (nen lartig) e mankind < labons siami tio leigiki, klu set at 
jenofo siamon nosi ! To atos, mens modik in vol lolik saitons vodis at 
bevii saitots famikiin tumyela teldegid. 

Binos pidabik, das man, kel aduinom dunoti so sublimiki, apolom 
somo. 

Asotom spikon Volapiiko ! ■ 

t Jean-Claude Caraco 

Pas nu egetobs nuni, das hiel Jean- 
Claude Caraco edeadom tu del 15id 
febula ayela in lomazif okik: Lyon pos 
malad lunupik. Asufom bludakanseri. 

Pemotom un 1949 to zif: Lyon, 
Fransan. Posbinukom jimatani omik: 
Monique, sonis kil e poscilis fol. 

Avobom as kaenal vobodas komo- 
tik (ingenieur territorial). 

Po jul alarnom latini, Linglana- e 
Spanyanapuki. Ye pato anitedalom do 
mekavapuks. Apenom Volapuki ed eli 
Uropi ed aspikom elis Esperanto e Lingua Franca Nova. 

Jean-Claude Caraco abinom kadaman soga bevunetik Volapuka 
sis 1984 e vicifal Volapukanefa de 1984 ju 2006. Aspodom ziliko ko 
cifal ettimik e ko sekretan soga bevunetik Volapuka ed ayufom ad 
liegukon vodastoki puka obsik. Eperobs fleni e kevobani superik. 



KORAKOTS TEFU GASED PRILULA 

Ai donu fredobs do penamapoks ud igo poks gramatik petuvols, kels 
omna kanons patuvon in Vog Volapiika. Tefii gased prilula klop 
abinon pato bundanik. Danobs klopayufanis. 

Pad: 25, setem 2 ld , kedet 7 id: ... sevon modikosi —*■ sevon modikumosi. 

Pad: 28, “Penet: 2”, kedet 2 id : ... nervodiks —> narvodiks; 

kedet 9 id : ... stebedons —*■ stebedon. 

Pad: 29, “Penet: 4”, kedet 2 id : Diips kil pos —> Mo diips kil pos ...; 

setem 2 id , kedet 2 ld : .. .akanon donu —> akanon donu. 

Pad: 30, vodaliset: tuetav —> tuetaf; 

“Flapatons kloka”, kedet 2 id : neodon glok —> neodondi glok. 

Pad: 31, tiad: -il ed til —> -il ed -til; kedet 4 id : penomon —> penemon. 


★ ★ ★ 

SOG BEVUNETIK VOLAPUKA 

Dalebud de 2015, prilul 25, num: 1 

Sol: Daniel Morosof, Yekaterinburg, Rusan, pemotol un 1984, estetom 
oki vilofiki ad lovesumon cali vicifala Volapukanefa. 

• Binom niveran yunik e sevan superik Volapuka e jenotema onik. 

• Enotukom tradutodi Rusanapiikik dilas veutik ela Cramat 
Volapuka fa el Arie de Jong. Id enotukom yegedis anik do 
Volapuk rigik e nutimik Volapuki e Rusanapuki gebolo. 

• Binom ziliko jafadik gonu Volapuk in sogadaresods, as sams: 
Facebook, Yahoo Groups e VKontakte. 

Pekomandom kadame Volapuka, e baicediko pezepom as vicifal. 

Me atos sol: Daniel Morosof pacalom as VICIFAL SOGA BEVUNETIK 
VOLAPUKA. Dubo i vedom bal limanas lopikun KADAMA VOLAPUKA 
ma § 5.1 statudas Volapukanefa. 

201 5, prilul, 25 



Cifal: Hermann Philipps 
Zanabiir Volapukanefa 
D-5B1 73 Bonn - Bad Godesberg 
Beethovenallee 61 
Deutan 







